丹元子步天歌 南方七宿 一
作者：王希明
朝代：唐

paragraphs: 井，八星橫列河中淨。
一星名鉞井邊安，兩河各三南北正。
天樽三星井上頭，樽上橫列五諸侯。
侯上北河西積水，欲覓積薪東畔是。
鉞下四星名水府，水位東邊四星序。
四瀆橫列南河裏，南河下頭是軍市。
軍市團圓十三星，中有一個野雞精。
孫子丈人市下列，各立兩星從東說。
闕丘二箇南河東，丘下一狼光蒙茸。
左畔九箇彎弧弓，一矢擬射頑狼胸。
有箇老人南極中，春秋出入壽無窮。